Kristín Tómasdóttir hefur á undanförnum árum þróað sjálfstyrkningarnámskeið fyrir stelpur á aldrinum 10 - 15 ára en Kristín byggir námskeiðin á bókunum sínum Stelpur ( 2010 ) , Stelpur A-Ö ( 2011 ) og Stelpur geta allt ( 2012 ) . Ég hafði samband við Kristínu og forvitnaðist aðeins um þessi námskeið en á þeim leitast hún við að kenna þáttakendum þrennt . 1 . Hvað hugtakið sjálfsmynd merkir 2 . Hvernig stelpurnar geta lært að þekkja eigin sjálfsmynd 3 . Hvernig hægt er að hafa jákvæð áhrif á sjálfsmyndina Ég tel að þessar upplýsingar geti haft mjög fyrirbyggjandi áhrif þegar kemur að neikvæðri þróun sjálfsmyndar stelpna sem því miður er allt of algengt um og uppúr 10 ára . ” segir Kristín , sem hefur ferðast víða um land með námskeiðin við góðar undirtektir . Hún segir að eftirspurnin eftir námskeiðunum hafi í raun komið sér að óvart , bæði hversu tilbúnar stelpurnar sjálfar eru í vinnu með sjálfsmynd sína en einnig hvað foreldrar virðast þyrstir í þjónustu eins og þessa . “ Ég held að foreldrar finni sterkt fyrir því að sjálfsmynd dætra þeirra byrjar að verða mun neikvæðari en þeim finnst þær eiga innistæðu fyrir á þessu for-gelgjuskeiði . Það er bæði gott og slæmt . Gott því foreldrar eru orðnir meðvitaðri um mikilvægi þess að vinna með sjálfsmynd stelpna en slæmt að það skuli í alvörunni vera þannig að flestar stelpur fari að efast mikið um sjálfar sig milli 10 - 12 ára aldurs . Þær eru kannski mjög duglegar , samviskusamar og hæfileikaríkar en samt er sjálfsmynd þeirra ekki í lagi og foreldrar þeirra vita oft ekki hvernig á að hjálpa þeim að styrkja hana . ” Fókusera of mikið á spegilmyndina Kristín segir flestar stelpur mjög uppteknar af því sem þær sjá í speglinum og að þær séu almennt ekki sáttar við eigin spegilmynd . Hún er þó ekki viss um að stelpur í dag hafi almennt lélegri sjálfsmynd en áður fyrr , straumar hjá kynslóðum séu breytilegir og það sama gildi fyrir árganga og mismunandi hópa . “ Svo er ekki það sama að vera þrettán ára eða þrettán ára . Stelpur sem eru fæddar á sama aldursári geta verið misþroskaðar , fæddar í upphafi árs eða lok árs og svo framvegis en það sem er að gerast með sjálfsmyndina á aldrinum 10 - 20 ára er einfaldlega að við erum að færa hana frá sjálfsmynd barns yfir í það að vera fullorðin . Á námskeiðunum skoðum við hvað það er sem hefur áhrif á sjálfsmyndina og hvernig er hægt að hafa áhrif á að sjálfsmyndin verði jákvæð . ” Eins og fyrr segir hefur Kristín þegar gefið út nokkrar bækur um málefnið en þær notar hún eftir því sem við á í kennslunni : “ Margar stelpur hafa skoðað bækurnar mínar , eiga þær jafnvel og hafa gaman af þeim . Það auðveldar þátttakendum að átta sig innihaldi námskeiðsins . Ég reyni að skapa afslappað andrúmsloft í gegnum leik , verkefni og skemmtun . Einnig elda ég mat með stelpunum sem skapar oft örðuvísi umræður og stemmningu sem er mikilvæg í þessu samhengi . ” Kristín er að fara af stað með 12 vikna námskeið fyrir stelpur 10 - 13 ára í Reykjavík . Hún verður einnig með tveggja daga námskeið á Selfossi og Akureyri í September . Á facebook síðunni Stelpur má nálgast allar frekari upplýsingar um námskeiðin en tekið er við skráningu á netfangið stelpur 2012 hjá gmail.com eða í síma 6624292 .